# CONVENI DE REGULACIÓ DE L’ADSCRPCIÓ DE L’ACTIVITAT DE RECERCA DEL PERSONAL DOCENT I INVESTIGADOR DE LA UNIVERSITAT AUTÒNOMA DE BARCELONA AL [Nom del Centre]

**REUNITS**

D’una part, el senyor Francisco Javier Lafuente Sancho, rector Magnífic de la **Universitat Autònoma de Barcelona (en endavant, UAB)**, segons el Decret 131/2020, de 10 de novembre (publicat al DOGC núm. 8269 de 12 de novembre), en nom i representació d’aquesta institució que té la seu social al Campus Universitari s/n, 08193 Bellaterra (Cerdanyola del Vallès) i número d’identificació fiscal Q-0818002-H, en virtut de les competències que li atorga l’article 75, paràgraf m) dels Estatuts

I, de l’altra part, el Sr/a. [*nom i cognoms*] com a [*càrrec que ostenta*] del [***nom del centre***], amb domicili a [*població, adreça postal*], amb el NIF [...].

Es reconeixen mútuament la capacitat legal suficient per obligar les seves respectives entitats i

**CONSIDEREN**

I Que la UAB és una institució de dret públic, amb personalitat jurídica i patrimoni propi, que presta el servei públic de l’ensenyament superior mitjançant la docència, la recerca i l’estudi.

II Que [*nom del centre*] és [...].

III Que els articles 31 a 34 de la Normativa de la UAB en matèria de recerca, aprovada per acord del Consell de Govern de 30 de gener de 2020 regula l’activitat de recerca del personal acadèmic de departaments la UAB a les institucions de recerca amb personalitat jurídica pròpia de l’Esfera UAB.

IV Que la UAB i [*el nom del centre*] tenen una forta vocació de col·laboració, tant institucional com en projectes de recerca desenvolupats conjuntament, i que és d’interès la coordinació de les dues institucions per tal de sumar esforços que afavoreixin i incrementin el benefici mutu.

V Que, com a institució de recerca, la UAB té la voluntat de desenvolupar les activitats de recerca en col·laboració que es recullen en aquest conveni, mitjançant l’adscripció de les activitats de recerca del seu personal docent i investigador a [*nom del centre*], dins el marc establert pels documents mencionats en els punts anteriors, entenent que aquesta col·laboració revertirà en un benefici mutu per ambdues institucions.

VI Que [*nom del centre*] té la voluntat i la capacitat d’incrementar les seves activitats de recerca en col·laboració amb la Universitat Autònoma de Barcelona, amb qui comparteix el seu interès en l’assignació de recursos per a la investigació en el camp de [*àrea de recerca*], amb l’objectiu d’assolir l’excel·lència científica al més alt nivell.

**CLÀUSULES**

## PRIMERA.- Finalitat de la Col·laboració

1. El present conveni de col·laboració té per objecte articular la col·laboració entre la UAB i el [*nom del centre*] a efectes que el personal acadèmic de la UAB que figura en l’Annex I, pugui dur a terme la seva activitat de recerca en les instal·lacions del [nom del centre].

2. Per la resta d’aspectes no especificats en aquest conveni, es regularà per la Normativa de la UAB en matèria d’investigació, així com, supletòriament, per la resta de normativa general aplicable de la UAB i de [nom del Centre].

## SEGONA.- Durada

1. La durada del present conveni de col·laboració serà inicialment de 4 anys a partir de la data de la seva signatura. Aquesta col·laboració es podrà prorrogar, de forma expressa, fins a 4 anys més.

2. No obstant això, qualsevol de les parts podrà desvincular-se de l’acord prèvia denúncia del present conveni amb una antelació mínima de sis mesos a la data en que es preveu la seva finalització.

## TERCERA.- Obligacions de la UAB

1. La UAB adscriurà en la seva totalitat, al [*nom del centre*] l’activitat de recerca del personal acadèmic indicat en l’Annex I d’aquest conveni. Per aquest motiu, aquesta activitat deixarà de comptabilitzar a la UAB per tots els aspectes relacionats amb assignació de recursos, d’espai de recerca i d’administració i gestió de recerca.

[**REDACCIÓ ALTERNATIVA EN CAS D’ADSCRIPCIÓ PARCIAL:** *‘1. La UAB adscriurà parcialment, al [****nom del centre****] l’activitat de recerca del personal acadèmic indicat en l’Annex I d’aquest conveni. Per aquest motiu, aquesta activitat comptabilitzar a la UAB per tots els aspectes relacionats amb assignació de recursos, d’espai de recerca i d’administració i gestió de recerca en [...]’* **–article 34.10: L’adscripció d’un personal acadèmic de la Universitat Autònoma de Barcelona a una institució amb personalitat jurídica pròpia comporta una comptabilització nul·la en el departament d’origen només pel que fa a l’assignació de recursos d’espai de recerca i d’administració i gestió de la recerca, llevat dels casos d’adscripció parcial, en que s’haurà d’arribar un acord previ a l’autorització de l’adscripció amb el departament d’origen-***’*].

2. El personal acadèmic de la UAB adscrit a [*nom del centre*] podrà participar en convocatòries de recerca pròpies de la UAB sempre que la convocatòria específica ho estableixi.

3. La producció de recerca del personal acadèmic indicat a l’Annex I d’aquest conveni serà comptabilitzada al departament corresponent de la UAB a efectes globals, independentment de l’origen del seu finançament i d’ on es dugui a terme físicament aquesta activitat.

4. La UAB manté les seves obligacions laborals respecte del personal acadèmic l’activitat de recerca del qual s’adscriu a (nom del centre).

## QUARTA.- Situació del PERSONAL ACADÈMIC adscrit al Centre

1. El personal acadèmic de la UAB adscrit al [*nom del centre*] conserva els drets i deures que la llei li atorga en raó a la seva condició de personal docent i investigador de la UAB, ja sigui funcionari dels cossos docents universitaris, ja sigui personal contractat laboral, i no adquireix cap altre vincle amb l’entitat a la que adscriu la seva recerca llevat del que s’articula en el present conveni.

2. Sense detriment dels drets esmentats en el paràgraf anterior, el personal acadèmic adscrit al centre no disposarà d’espais reservats al seu departament per activitats de recerca. Els espais dels que disposi actualment aquest personal es retornaran al departament per a la seva lliure disposició, d’acord amb la normativa de la UAB.

[**REDACCIÓ ALTERNATIVA EN CAS D’ADSCRIPCIÓ PARCIAL:** *‘2. Sense detriment dels drets esmentats en el paràgraf anterior, el personal acadèmic adscrit al centre disposarà dels següents espais reservats al seu departament per activitats de recerca: [...]’* **–article 34.10: L’adscripció d’un personal acadèmic de la Universitat Autònoma de Barcelona a una institució amb personalitat jurídica pròpia comporta una comptabilització nul·la en el departament d’origen només pel que fa a l’assignació de recursos d’espai de recerca i d’administració i gestió de la recerca, llevat dels casos d’adscripció parcial, en que s’haurà d’arribar un acord previ a l’autorització de l’adscripció amb el departament d’origen-***’*].

3. Així mateix, i en virtut de la seva adscripció a un centre amb pressupost propi, el personal de la UAB adscrit al [*nom del centre*] tindrà accés als serveis cientificotècnics de la UAB al preu establert per a la Esfera UAB, o aquell preu que s’acordi amb el [*nom del centre*] en funció d’un acord de reciprocitat en l’accés als serveis cientificotècnics.

4. A tota la producció científica del personal acadèmic adscrit al centre, independentment de la provinença dels fons i del lloc de realització de l’activitat de recerca, s’hi farà menció expressa, en forma de nom i logotip de la seva filiació a la UAB. Aquesta menció seguirà sempre les recomanacions que al respecte faci la UAB.

5. En el cas de produir-se resultats d’investigació susceptibles de generar drets de propietat industrial i/o intel·lectual, la seva titularitat, gestió i explotació es regularan mitjançant els mecanismes recollits en la clàusula Sisena d’aquest conveni.

## CINQUENA.- Obligacions del (nom del centre)

1. El [*nom del centre*] posarà a la disposició del personal recollir a l’Annex I l’espai i equipament suficient perquè puguin desenvolupar la seva tasca de recerca.

2. El [*nom del centre*] haurà de comunicar anualment totes les dades, corresponents a qualsevol projecte o contracte concedit al personal acadèmic de la UAB adscrit, al Vicerectorat d’Investigació de la UAB, per a la incorporació d’aquestes dades a la memòria d’activitats de recerca dels departaments i centres de la UAB als que els investigadors principals pertanyin.

3. El [*nom del centre*] tramitarà i gestionarà els projectes i contractes de recerca que sol·liciti el personal acadèmic de la UAB adscrit al centre.

[**EN CAS D’ADSCRIPCIÓ PARCIAL, AFEGIR:** ‘*tot i que podrà sol·licitar i gestionar projectes per la UAB en les línies de recerca no adscrites al [****nom del centre****].* **–article 34.2: El membre del personal acadèmic de la Universitat Autònoma de Barcelona adscrit a una institució amb personalitat jurídica pròpia ha de sol·licitar i gestionar els projectes i convenis amb entitats públiques o privades a través de la institució amb personalitat jurídica pròpia. En casos d’adscripció parcial, l’investigador podrà sol·licitar i gestionar projectes per la Universitat Autònoma de Barcelona en les línies de recerca no adscrites al centre d’acollida-].**

4. El [*nom del centre*] vetllarà pera que el personal acadèmic de la UAB adscrit faci constar en les seves publicacions la seva pertinença a la UAB.

5. D’acord amb el que disposa l’article 24 de la Llei 31/1995, de 8 de novembre, de Prevenció de Riscos Laborals, i el Real Decret 171/2004 de Coordinació d’Activitats Empresarials, el [*nom del centre*] transmetrà al personal acadèmic de la UAB adscrit, la informació rellevant en relació als riscos habituals en els espais on es desenvoluparà l’activitat, així com de les mesures de prevenció/protecció existents. Igualment informarà de qualsevol mesura complementària a les ja implantades per la pròpia empresa que pugui ser necessària, a les instal·lacions del centre. Així mateix, es facilitarà informació relativa a les consignes d’emergència al centre, així com informació sobre els mètodes, equips de protecció individual, protocols de treball i normatives internes de seguretat existents, incidint especialment en totes aquelles limitacions i prohibicions que puguin existir al centre de treball.

## SISENA.- Propietat intel·lectual i industrial

1. La UAB i el [nom del Centre] seran titulars, a parts iguals, dels drets d’explotació de la propietat industrial i intel·lectual obtinguts com a conseqüència dels resultats de les activitats d’investigació, desenvolupament i innovació imputables al personal de la UAB que consta en l’Annex I. En cas d’autoria compartida, correspon a la UAB el 50% de la titularitat, però multiplicat pel percentatge de participació del personal acadèmic de la UAB adscrit en l’autoria del coneixement explotable.

**[CLÀUSULA ALTERNATIVA:** *‘1. Tots els drets d’explotació de la propietat industrial i intel·lectual sobre els resultats de les activitats de recerca, desenvolupament i innovació realitzades com a conseqüència del present conveni o dins l’exercici de les funcions que els hi són pròpies de les Parts contractants, corresponen a la UAB i al [nom del centre de recerca], en proporció a la participació dels seus investigadors, per l’àmbit mundial, per tot el termini de vigència de tots els drets de propietat intel·lectual i industrial, i sense cap altre limitacions. Tot això sense menyscapte dels drets d’autoria de les referides obres, que correspondran als mateixos autors en la mesura de la seva participació*’**.**

2. Per tal de garantir els drets de la UAB, qualsevol resultat de recerca que sigui susceptible de protecció mitjançant drets de la propietat industrial, serà comunicat a la UAB pel personal acadèmic autor del mateix.

3. En cas que el personal acadèmic de la UAB adscrit participi en contractes de recerca o prestacions de serveis del [*nom del centre de recerca*] amb tercers, el [*nom del centre de recerca*] es compromet a no disposar en aquests contractes, sense l’exprés consentiment de la UAB, dels drets de propietat industrial i d’explotació de la propietat intel·lectual de la UAB derivats de la participació en els mateixos del personal adscrit de la UAB.

**SETENA.- Protecció de dades**

D’acord amb la legislació vigent en matèria de protecció de dades de caràcter personal, les parts declaren haver estat informades i consenten que les dades personals incorporades en aquest document seran tractades per cada responsable del tractament per a l’execució i el seguiment del conveni. Les parts podran exercir els seus drets d’accés, rectificació, supressió, oposició i limitació del tractament mitjançant escrit dirigit al corresponent responsable del tractament.

**VUITENA.- Relacions econòmiques del conveni.**

1. En virtut de l’adscripció de personal acadèmic de la UAB regulada en aquest conveni, el [*nom del centre*] vindrà obligat a compensar a la UAB els següents conceptes i imports:

1.1. Les parts acorden la possibilitat de l’ús del personal amb la recerca adscrita com a recurs de personal per a la participació conjunta de les parts, sota la figura de *Third Party* o anàloga, en projectes de recerca i innovació en programes de *l’Horizon 2020* i altres programes de recerca i innovació europeus/internacionals/nacionals pressupostats amb el sistema de costos totals.

El centre que incorpora el personal adscrit de la universitat com a personal propi del projecte es compromet a retornar a la universitat el cost laboral de les hores de participació d’aquest personal en el projecte. Els *overheads* corresponents romandran en la institució en les instal·lacions de la qual es realitza l’activitat de recerca objecte del projecte.

Les parts es comprometen a signar un acord específic previ a la signatura del Grant Agreement (o contracte anàleg) on es determinin aquests aspectes.

1.2. Una compensació econòmica equivalent al 5% dels ingressos dels projecte, convenis o contractes de recerca gestionats per [*nom del centre*] i dels quals el personal acadèmic de la UAB adscrit en sigui l’investigador principal.

1.3. Una compensació econòmica equivalent, com a mínim, el sou de la categoria docent de professor agregat, pel percentatge de reducció docent reconeguda al personal acadèmic adscrit segons es disposa a l’Annex.

En el seu cas, la contribució econòmica al funcionament del centre que representa l’adscripció d’aquest personal a les activitats del [*nom del centre*] es detallaran en Annex a aquest conveni. [**Nota:** Veure primer paràgraf art. 34.7 Normativa Investigació]

4. Quan el personal acadèmic de la UAB vulgui gaudir d’una retribució complementària a l’empara de l’article 83 de la Llei Orgànica 6/2001, de 21 de desembre, d’Universitats, per la seva participació en un projecte, conveni o contracte de recerca que, encara que gestionat per [*nom del centre*], sigui l’investigador principal personal acadèmic de la Universitat, [*nom del centre*] compensarà a la Universitat la quantitat corresponent a la retribució a percebre. Aquesta actuació serà promoguda per l’interessat i gestionada per l’estructura bàsica de recerca a la que pertany.

5. Per a qualsevol retribució complementària originada per la participació del personal acadèmic adscrit en projectes, convenis i contractes de recerca de les que l’investigador responsable no es personal de la Universitat, [*nom del centre*] haurà de compensar la quantitat corresponent a la retribució a percebre, a la que la UAB retindrà l’equivalent a la compensació per despeses generals, segons la Normativa de la UAB en matèria d’investigació. Aquesta actuació serà promoguda per l’interessat i gestionada per l’estructura bàsica de recerca a la que pertany.

## NOVENA.- Resolució

1. Aquest conveni podrà ser resolt per:

1. L’acord exprés i per escrit de les parts.
2. La denúncia del Conveni, segons els termes previstos en la clàusula segona del present conveni, formulada per alguna de les parts.
3. L’ incompliment de les obligacions substancials que a cada part corresponen.

2. La resolució del conveni no afectarà els projectes i contractes en que participi el personal acadèmic de la UAB que estiguin en curs, els quals aniran finalitzant en les dates previstes en cada cas.

3. Un cop finalitzada l’adscripció, el personal acadèmic de la UAB reincorporarà la seva tasca de recerca al departament d’origen amb les condicions estàndards del departament.

**DESENA.- Comissió de seguiment**

Les parts signatàries es comprometen a posar en marxa una comissió paritària, integrada per un mínim de dos persones, que exercitarà el seguiment, la vigilància i el control de l'execució del conveni i dels compromisos adquirits.

Aquesta comissió també serà l'encarregada de resoldre els problemes d'interpretació i acompliment que es plantegin.

**ONZENA.- Solucions de controvèrsies**

Les parts que intervenen, corden que tot tipus de litigi, discrepància o reclamació resultant de l’execució o interpretació del present conveni o relacionades amb ell, directament o indirecta, es resoldrà davant la jurisdicció contenciosa administrativa.

I, en prova de conformitat i acceptació, les parts signen el present electrònicament el qual tindrà efecte a partir de la darrera de les signatures dels legals representants de les parts.

|  |  |  |
| --- | --- | --- |
| Per la Universitat Autònoma de BarcelonaSr. Francisco Javier Lafuente Sancho Rector |  | Per [La Institució]Sr./Sra. [...][*Càrrec*] |

**ANNEX I**

**al conveni formalitzat entre la Universitat Autònoma de Barcelona (UAB) i el [*nom del centre*] per a l’adscripció de l’activitat investigadora del personal acadèmic de la UAB al [*nom del centre*]**

|  |  |  |  |  |  |
| --- | --- | --- | --- | --- | --- |
|  | **Nom i cognoms** | **Dades personals** |  **Adcripció** | **Reducció docent** | **Signatura** |
| **1** | [...] | **Personal acadèmic de la UAB** del Departament de […], proveït/da de NIF [...], i amb domicili al Campus de la UAB, despatx [...], Bellaterra (Cerdanyola del Vallès). | Total/Parcial | [...] % |  |
| **2** | [...] | **Personal acadèmic de la UAB** del Departament de […], proveït/da de NIF [...], i amb domicili al Campus de la UAB, despatx [...], Bellaterra (Cerdanyola del Vallès). | Total/Parcial | [...] % |  |
| **3** | [...] | **Personal acadèmic de la UAB** del Departament de […], proveït/da de NIF DNI 38140290B, i amb domicili al Campus de la UAB, despatx [...], Bellaterra (Cerdanyola del Vallès). | Total/Parcial | [...] % |  |

El/s signant/s del present Annex compareix/en en aquest acte, en virtut del qual, **DECLARA/EN** **(i)** que te/nen coneixement íntegre del contingut del Conveni formalitzat entre la UAB i el [*nom del centre*] en data [...]; **(ii)** que d’acord amb allò que preveu l’apartat 34.7 de la Normativa d’Investigació, la contribució econòmica de la UAB al funcionament del centre, a data de signatura del conveni, es quantifica en [...] **€**, corresponent a [...] € en concepte de cost de personal i [...] € en concepte de cost dels espais que es posen a disposició; **(iii)** que està/n d’acord amb el contingut del mateix; i **DISPOSA/EN** l’adscripció [total/ parcial] de l’activitat de recerca del/s compareixent/s al [*nom del centre*] en les condicions i en els tremes establerts en l’esmentat Conveni el qual es compromet/en a respectar-ho en la seva integritat.

\*